Sportsklubben Rollon

Sportsklubben Rollon ble grunnlagt i Ålesund 20. februar 1914. Klubben er oppkalt etter Rollo fra Normandie (fransk Rollon), som antas å være identisk med den sunnmørske vikinghøvdingen Gange-Rolv, og som også avbildes i klubbens blå-hvite fane. Klubbens farger er blått og hvitt. 

I etterkrigstiden gikk klubben mellom 2. og 3. nivå i norsk fotball, og ved omleggingen i 62/63 havnet klubben på fjerde nivå. I de neste årene gikk klubben mellom 3. og 4. nivå, før det begynte å bli dårligere mot slutten av 1980-tallet. I 1995 trakk klubben A-laget sitt, men toppsatsingen ble gjenetablert i 2000, og i 2006 var laget i 3. divisjon. Oppholdet ble imidlertid kortvarig, og klubben havnet på nest sisteplass og rykket ned. I 2009 spilte klubben igjen i 3. divisjon og endte på 4. plass, men rykket ned igjen i 2010. I 2016 hadde klubben et siste opprykk, og endte igjen på nest sisteplass. Rollons A-lag har nå befestet seg i øverste del av 4. divisjon og kan de siste årene vise til tre strake tredjeplasser hhv. i 2019, 2021 og 2022, etter at 2020-sesongen ikke ble spilt. I 2023 havnet klubben på en fjerdeplass i serien. 
Tabell

 Rollonbana 
I 1954 fikk Rollon egen fotballbane med grusdekke og tilhørende klubbhus. Da denne ikke hadde nødvendige internasjonale mål eller standard ble den gamle Rollonbana solgt. Ny naturgressbane og nytt klubbhus ble anlagt i bydelen Larsgården. Den nye Rollonbana ble offisielt åpnet 16. mai 1985.      

I 2013 fikk skiftet klubben ut gressteppe og har nå kunstgress på Rollonbana.    

1. januar 2021 ble navnet på stadionanlegget endret til Fjordlaks Arena.     

 Rollon Supporters 
Rollons supportere kaller seg «Blue Army» og «Miljoet».«Supporter sparket ned målscorer», Nettavisen 10. juni 2006.«Fem uniformerte politi voktet 3. divisjonskamp», VG 29. april 2006.

 Referanser 

Eksterne lenker

 Uavhengig supporterside 

Kategori:Idrettslag i Ålesund
Kategori:Idrettslag etablert i 1914
Kategori:Fotballag i Ålesund
Kategori:Fotballag etablert i 1914
Kategori:Håndballag i Norge